Inštitút milosrdných sestier Svätého kríža

Inštitút milosrdných sestier Svätého kríža alebo Kongregácia Milosrdných sestier Svätého Kríža ( Krížové sestry, Congregatio Sororum Caritatis Sanctae Crucis, SCSC,) je rímskokatolícka ženská rehoľa, ktorá sa sústreďuje predovšetkým na pomoc chorým, pastoračné a sociálne služby.

Inštitút založil švajčiarsky kapucín Teodózius Florentini v roku 1856 v Ingenbohle. V čase najväčšieho rozmachu v roku 1940 mal inštitút 9638 sestier, dnes je ich počet asi 4500. Pôsobia v 17 štátoch sveta, v Európe: Slovensko, Česko, Švajčiarsko, Nemecko, Rakúsko, Taliansko, Chorvátsko, Rumunsko, Srbsko, Slovinsko, Maďarsko, v Amerike: Brazília, Spojené štáty, v Ázii:  India, Taiwan a v Afrike: Uganda, generálna provincia je v Ingenbohle. 

Slovenskú provinciu tvorí asi 240 sestier. Slovenská provincia Milosrdných sestier Svätého kríža, vznikla v roku 1927 . Na Slovensko prišli sestry v roku 1865 . Od roku 1875 patrili sestry na Slovensku pod filiálky v Maďarskej provincii v Žambeku. Od roku 1913 patrili sestry do Moravskej provincii .

História 
Kongregáciu založili švajčiarsky kapucínsky mních Theodosius Florentini (1808-1865) a Mária Theresia Schererová (1825-1888). V roku 1844 založil mních v Altdorfe Inštitút sestier Svätého kríža pre základné vzdelávanie detí vo vidieckych a horských oblastiach západného Švajčiarska a nasledujúci rok sa k nemu pripojila aj sestra Mária Theresia Schererová.

S podporou pápeža Pia IX. otvoril brat Florentini v roku 1850 nemocnicu Svätého kríža v Chure a v roku 1852 zveril jej vedenie skupine rehoľných sestier (pod vedením matky Márie Terézie Schererovej), pre ktoré bol v Ingenbohle otvorený noviciát (1855). V roku 1856 Kaspar de Carl, biskup z Churu, vyhlásil komunitu v Ingenbohle za autonómnu od kongregácie sestier Svätého kríža a rehoľníčky prijali názov Milosrdné sestry Svätého kríža.

Inštitút, ktorý bol od roku 1905 pričlenený k Rádu menších bratov kapucínov, dostal pápežský dekrét Decretum laudis 4. decembra 1878 a definitívne schválenie Svätého stolca 18. septembra 1894; jeho konštitúcie boli definitívne schválené 29. januára 1897.

Máriu Teréziu Schererovú blahorečil pápež Ján Pavol II. v roku 1985.

Známe sestry 
 bl. Mária Terézia Schererová (1825-1888)
 bl. Ulrika Nischová (1882-1913)
 bl. Zdenka Cecília Schelingová (1916-1955)

Literatúra 
 HABOVŠTIAK, Anton: Cesta kríža, Konfederácia politických väzňov Slovenska, Bratislava vo vydavateľstve Kon-press, Trnava, 1992, ilustrácia: Ladislav Vančo, akad. maliar, ISBN 80-85413-18-3 (dejiny sestier a dejiny prenasledovania komunistického režimu)
 MONTONATI Angelo: Marie Terezie Schererová. Spoluzakladatelka milosrdných sester sv. Kříže, 1995, Nakladatelství Viener, Vimperk, preklad: Ludvík Dřímal, ISBN 80-9014476-8-2.
 HUBEROVÁ, Gertrúda: Páter Teodózius Florentini. Apoštol charity, 2002, LÚČ, vydavateľské družstvo Bratislava, preklad: Magdaléna Richterová, edícia: Životopisné cesty, ISBN 80-7114-390-1
 DUTLI-RUTISHAUSER, Maria: Mária Terézia Schererová. Vyslankyňa lásky, 2000, LÚČ, vydavateľské družstvo Bratislava, preklad: Magdaléna Richterová, edícia: Životopisné cesty, (na obálke knihy nesprávne: Dutti-Rutishauserová, vnútri už v poriadku), ISBN 80-7114-323-5
 BÜNTER, Adelhelm: Pater Theodosius Florentini. Průkopník křesťanské charity 2008, Grafis 2000, Opava.
 ČEDROŇOVÁ, Helena Eliška: Charisma a poslání Milosrdných sester svatého Kříže dnes. Základní duchovní hodnoty v dějinách kongregace a jejich současná podoba, 2010, Univerzita Palackého v Olomouci, Cyrilometodějská teologická fakulta
 KOZON, Vlastimil (Kozoň, Vlastimil):  Nursing School of the Sisters of Mercy of the Holy Cross in Bratislava 1931-1950 and its Graduates, 2018, ÖGVP Verlag, Wien, ISBN 978-3-9502178-8-9
 ILIEVOVÁ, Ľubica, JURÍKOVÁ, Erika, LICHNER, Miloš: Prvá ošetrovateľská škola v Bratislave v prizme pastoračnej charizmy Kongregácie milosrdných sestier Svätého kríža, 2020, Dobrá kniha, Trnava, ISBN 978-80-8191-271-9

Médiá 
 Gertrúda Huberová: Páter Teodózius Florentini, Apoštol charity, I-III., audiokniha, 3CD, studio Lux, EAN: 8586005845294,

Referencie

Zdroj

Iné projekty

Externé odkazy 
 Stránky slovenskej provincie (sk)
 Stránky českej provincie (cz)
 Stránky materinského domu v Ingentbohlu (en, de, fr)

Kongregácia Milosrdných sestier Svätého Kríža